proxectonos/corpus_dominio_legal_administrativo_tmp huggingface dataset:
30/10/2017 | Administración LocalMancomunidades
Mancomunidade de Concellos da Comarca de Ferrol
Aprobación inicial da modificación do anexo de persoal do orzamento de 2017

EDICTO No anexo de persoal do orzamento xeral da Mancomunidade do ano 2017, apartado 6. IV. Auxiliar Administrativo, indícase: “Funcións, tarefas e cometidos do posto de traballo: As propias do posto segundo determina o artigo 169 do RDL 781/1986, do 18 de abril, polo que se aproba o texto refundido das disposicións legais vixentes en materia de réxime local.” Co obxecto de axustar dita descrición ás necesidades reais de acordo co actual funcionamento da administracións, o Pleno da Corporación da Mancomunidade de Concellos da Comarca de Ferrol, na sesión celebrada o día 23 de xaneiro de 2017, acordou modificar o parágrafo citado dándolle a seguinte redacción: “Funcións, tarefas e cometidos do posto de traballo: As propias do posto segundo determina o artigo 169 do RDL 781/1986, de 18 de abril, polo que se aproba o texto refundido das disposicións legais vixentes en materia de réxime local, ademais das correspondentes á xestión de expedientes encomendadas polo xerente e demais persoal técnico da Mancomunidade, co coñecemento e utilización das novas tecnoloxías aos efectos da xestión de expedientes na administración pública.” Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, do 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presenta-las reclamacións que se consideren oportunas, que se dirixirán ao Presidente da Mancomunidade de Concellos da Comarca de Ferrol. No suposto de que non se presenten reclamacións, considerarase aprobada definitivamente a modificación do anexo de persoal do orzamento xeral do ano 2017. O expediente poderá consultarse nas dependencias da Mancomunidade, sitas en Praza de Armas s/n, Ferrol. Ferrol, 18 de outubro de 2017. O presidente Asdo.: Jorge Juan Suárez Fernández
30/10/2017 | Administración LocalMunicipal
Ferrol
Facenda e Patrimonio
Padrón mercados outubro 2017

EDICTO O día 24/10/2017 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de outubro do exercicio 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de outubro de 2017. O alcalde Asdo.: Jorge Juan Suarez Fernández
30/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.54772. Concesión dun caudal de auga a Grilse, S. L., no concello de Arteixo (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 6 de outubro de 2017 e como resultado do expediente incoado ó efecto, outorgóuselle a Grilse, S. L. unha concesión de 13.698 m 3 anuais de auga que procede de cinco pozos situados no Centro Hípico de Casas Novas, no lugar de Larín de Arriba, na parroquia de Larín (Santo Estevo), no concello de Arteixo (A Coruña), con destino a rega de zonas verdes. Número Expte.: DH. A15.54772. Santiago de Compostela, 25 de outubro de 2017. A xefa do Servizo de Tramitación Técnico-Administrativa do Dominio Público Hidráulico Cesar Felipe Esnaola Pezon
30/10/2017 | Administración LocalMunicipal
Ames
Modificación da hora de celebración das sesións ordinarias da Xunta de Goberno Local

Mediante Decreto desta Alcaldía núm.2466/2017, de 25 de outubro, resolveuse modificar a hora de celebración das sesións ordinarias da Xunta de Goberno Local, quedando fixadas para os xoves ás 13:30 horas. O que se fai público para xeral coñecemento mediante anuncio no Boletín Oficial da Provincia e no taboleiro de anuncios da sede electrónica do Concello de Ames. Ames, 25 de outubro de 2017 O alcalde José M. Miñones Conde
30/10/2017 | Administración LocalMunicipal
Cambre
Aprobación definitiva dos expedientes de crédito extraordinario e suplemento de crédito núm.1/2017

De conformidade cos artigos 169 e 177.2 do Real decreto lexislativo 2/2004, do 5 de marzo, considéranse definitivamente aprobados o expediente de crédito extraordinario e de suplemento de crédito número 1/2017, unha vez aprobados inicialmente polo Pleno en sesión celebrada o día 20 de setembro de 2017, publicado no boletín oficial da provincia núm.185, de data 28 de setembro de 2017, e transcorrido o prazo de quince días sen se presentar reclamacións aos mesmos. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra os anteditos crédito extraordinario e suplemento de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 24 de outubro de 2017. O alcalde Óscar A. García Patiño
30/10/2017 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de outubro de 2017

O día 20 de outubro de 2017 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de OUTUBRO de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 23 de outubro de 2017. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
30/10/2017 | Administración LocalMunicipal
Ribeira
Emprazamento dos interesados no recurso contencioso-administrativo (PO) 320/2017

Decreto da Alcaldía de data 25/10/2017 polo que se resolve emprazar as persoas interesadas no recurso contencioso-administrativo (procedemento ordinario) 320/2017, interposto por don Peter Alan Gacto De Salort sobre improcedencia de revisión de oficio de licenza de obras. O Xulgado do Contencioso-Administrativo n.º 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 320/2017, correspondente ao recurso contencioso-administrativo interposto por D. Peter Alan Gacto De Salort, contra o acordo adoptado pola Xunta de Goberno Local do 29/06/2017 polo que se declara a improcedencia da revisión de oficio da licenza de obra n.º 395/03, concedida pola Xunta de Goberno Local do 31/07/2003 a Manuel Fernández Sampedro para a construción de vivenda unifamiliar no lugar de Listres de Arriba, Aguiño. En consecuencia, esta Alcaldía acordou na data 25/10/2017, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, 25 de outubro de 2017. O alcalde en funcións (Decreto de substitución do 24/10/2017) Manuel Emilio Pérez Outeiral
30/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.41744 concesión dun caudal de auga a Energías Ambientales de Somozas, S. A., no concello das Somozas (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 6 de outubro de 2017 e como resultado do expediente incoado ó efecto, outorgóuselle a ENERGÍAS AMBIENTALES DE SOMOZAS, S. A. unha concesión de 87,6 m3 anuais de auga que procede dun pozo situado en Prado de Arriba, na parroquia das Somozas (Santiago Seré), no concello das Somozas (A Coruña), con destino a uso sanitario Número Expte.: DH. A15.41744 Santiago de Compostela, 25 de outubro de 2017 A xefa do Servizo de Tramitación Técnico-Administrativa do Dominio Público Hidráulico Pep Tamar Butieb
30/10/2017 | Administración LocalMunicipal
Sada
Servizos Económicos
Conta xeral do presuposto de 2016

ANUNCIO Conta xeral do presuposto de 2016 En sesión celebrada o día 23 de outubro, a Comisión Especial de Contas informa a Conta Xeral do exercicio 2016 deste Concello. En cumprimento do establecido no artigo 212.3 do Texto refundido da Lei reguladora das facendas locais, aprobado polo Real decreto lexíslativo 2/2004, do 5 de marzo, exponse ao público a devandita conta por prazo de quince días a contar dende o seguinte ao da inserción do presente anuncio no BOP, durante os cales e oito máis, os interesados poderán presentar as reclamacións, reparos ou observacións que estimen oportunas. Sada, 24 de outubro de 2017. O alcalde Óscar Benito Portela Fernández
30/10/2017 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de outubro/2017

EDICTO Por Decreto de Alcaldía, de data 25 de outubro de 2017 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de outubro/2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de novembro de 2017 ao 2 de xaneiro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 25 de outubro de 2017. O alcalde en funcións Jose Estanislao Allman Ausens
30/10/2017 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.4/2017 de aprobación polo Pleno

A Corporación provincial, en sesión plenaria celebrada o día 29 de setembro de 2017, aprobou o Expediente de modificación de créditos núm.4/2017, que se tramitan dentro do vixente orzamento xeral da Deputación provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos núm.4/2017: O que se fai público para xeral coñecemento. A Coruña, 26 de outubro de 2017 O Presidente O Secretario Xeral Valentín González Formoso José Luis Almau Supervía
30/10/2017 | Administración LocalMunicipal
A Pobra do Caramiñal
Aprobación provisional da modificación da Ordenanza fiscal n.º 7

ANUNCIO DE APROBACIÓN PROVISIONAL O Pleno deste Concello, en sesión ordinaria celebrada o día 28 de setembro, acordou a aprobación provisional da modificación da Ordenanza fiscal n.º 7 REGULADORA DA TAXA POLO SUBMINISTRO E ACOMETIDA Á REDE XERAL DE ABASTECEMENTO DE AUGA POTABLE, ASÍ COMO DA CONSERVACIÓN DE CONTADORES E ACOMETIDAS. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://apobra.sedelectronica.es/transparency/ no apartado de normativa e subapartado de proxectos en tramitación. Se transcorrido devandito prazo non se presentaron reclamacións, considerarase aprobado definitivamente devandito Acordo. Na Pobra do Caramiñal, a 24 de outubro de 2017. O alcalde José Luís Piñeiro García
30/10/2017 | Administración LocalMunicipal
Ames
Aprobación definitiva da modificación do Regulamento de utilización das instalacións deportivas da piscina municipal cuberta de Ames

Sendo aprobada inicialmente polo Pleno do Concello de Ames en sesión de 26 de maio de 2016 a modificación do Regulamento de utilización das instalacións deportivas da piscina municipal cuberta de Ames, e transcorrido o prazo de 30 días hábiles de exposición pública (BOP 110 de 10 de xuño de 2016) e non presentándose alegacións, considerase definitivamente aprobada a referida modificación e publícase integramente no BOP en cumprimento do previsto no artigo 70.2 da Lei 7/1985 de 2 de abril reguladora das bases do réxime local, entrando en vigor unha vez transcorra o prazo previsto no artigo 65.2 da mesma lei. Contra esta disposición administrativa de carácter xeral non caberá recurso en vía administrativa, de acordo co artigo 112.3 da Lei 39/2015 de 1 de outubro, do procedemento administrativo común. De conformidade co establecido no artigo 46 en relación co 10.1. b) ambos os dous da Lei 29/1988 de 23 de xullo, reguladora da xurisdición contencioso administrativa, contra o presente acordo de aprobación definitiva do Regulamento os interesados poderán interpoñer recurso contencioso administrativo diante da Sala do Contencioso administrativo do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Poderán así mesmo interpoñer calquera outro recurso que estimen procedente ou conveniente. O texto integro da modificación aprobada definitivamente é o seguinte: Artigo 12.1. k.- Prohíbese aos usuarios e usuarias dar clases, adestrar ou dirixir a actividade deportiva doutras persoas usuarias no interior destas instalacións, tanto en grupo como individualmente e tanto de forma lucrativa como gratuíta, sen a autorización da empresa concesionaria. Ames, 24 de outubro de 2017 O alcalde José M. Miñones Conde
30/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.54088 Concesión dun caudal de auga a Ganadería Balado S. C., no concello de Miño (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 6 de outubro de 2017 e como resultado do expediente incoado ó efecto, outorgóuselle a Ganadería Balado S. C. unha concesión de 6937,92 m3 anuais de auga que procede dun manancial situado no lugar da Lameira, na parroquia de Carantoña (San Xulián), no concello de Miño (A Coruña), con destino a uso gandeiro Número Expte.: DH. A15.54088 Santiago de Compostela, 25 de outubro de 2017 A xefa do Servizo de Tramitación Técnico-Administrativa do Dominio Público Hidráulico Wieslaw Boaca Dobo
30/10/2017 | Administración LocalMunicipal
Porto do Son
Anuncio de licitación

Anuncio de licitación O Concello de Porto do Son convoca licitación pública para adxudicar o contrato “Subministración dun tractor e dúas rozadoras forestais. Concello de Porto do Son”. 1.–Poder adxudicador. a) Organismo: Concello de Porto do Son. b) Dependencia que tramita o expediente: Secretaría do concello. c) Obtención de documentación e información: Secretaría do Concello de Porto do Son: R/ Atalaia, 7 - 15970 Porto do Son (A Coruña). Teléfono 981 86 74 12. Fax 981 76 73 58. Perfil do contratante http://www.portodoson. gal/. Data límite de obtención de documentación e información: día anterior ao de remate do prazo de presentación de proposicións.2.–Obxecto do contrato. a) Tipo: contrato administrativo de subministración. b) Descrición: subministración dun tractor e dúas rozadoras forestais. c) División por lotes: non. d) Lugar de execución: Porto do Son. e) Execución e entrega: 1.–Prazo de execución: 20 días; 2.–Prórroga: non. f) CPV: 16700000-2 - Tractores.3.–Tramitación e procedemento. a) Tramitación: urxente. b) Procedemento: aberto con multiplicidade de criterios de valoración. c) Pregos: pregos de cláusulas administrativas e prescricións técnicas particulares aprobados por decreto da Alcaldía 723/2017, do 26 de outubro. d) Criterios de adxudicación: 1.–Calidade técnica (20 puntos); 2.–Ampliación do prazo de garantía dos bens (15 puntos); 3.–Oferta económica (10 puntos); 4.–Redución do prazo de entrega (5 puntos). 4.–Orzamento. a) Orzamento base de licitación: 108.900,00 €. b) Valor estimado: 90.000,00 €. c) IVE: 18.9000,00 €. 5.–Garantías. a) provisional: non. b) definitiva: 5% do importe de adxudicación, excluído o IVE.6.–Requisitos específicos do contratista. a) Clasificación: non se esixe. b) Solvencia económica e financeira e solvencia técnica e profesional: apartado 5º do Anexo I do prego de cláusulas administrativas.7.–Presentación de ofertas. a) Prazo: 8 días naturais desde o seguinte á publicación deste anuncio no BOP da Coruña. b) Lugar de presentación: Rexistro Xeral do Concello de Porto do Son. c) Documentación a presentar: cláusula 13.ª do prego de cláusulas administrativas particulares.8.–Apertura de proposicións: día hábil seguinte ao de remate do prazo de presentación de ofertas.9.–Custos de publicidade: de conta do adxudicatario, ata un máximo de 600,00 €. 10.–Revisión de prezos: non. Porto do Son, 26 de outubro de 2017. O alcalde-presidente Asdo.: José Luis Oujo Pouso
30/10/2017 | Administración LocalMunicipal
Ferrol
Facenda e Patrimonio
Padrón aparcadoiro A Magdalena novembro 2017

EDICTO O día 24/10/2017 por decreto da Alcaldía o padrón municipal do aparcadoiro subterráneo do Mercado da Magdalena correspondente ó mes de novembro de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de outubro de 2017. O alcalde Asdo.: Jorge Juan Suárez Fernández
30/10/2017 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Modificación das Bases do Plan Provincial de Medio Ambiente (PMA) 2016

A Deputación Provincial da Coruña, en sesión plenaria ordinaria do día 27.10.2017, adoptou, entre outros, o acordo que se transcribe: 1. Modificación da Base 9ª. XUSTIFICACIÓN E PAGAMENTO O prazo para a xustificación das actuacións rematará o día 31 de outubro de 2017 ás 14:00 horas.” O prazo para a xustificación das actuacións rematará o día 30 de novembro de 2017, ás 14:00 horas, salvo que se trate de investimentos, en cuxo caso o prazo rematará o 31 de marzo de 2018, ás 14:00 horas.” 2. ADDENDA ÁS BASES Os concellos poderán aprobar un plan complementario integrado polos proxectos de investimento que acorden executar con cargo ás economías derivadas das baixas na licitación das actuacións incluídas no PMA-INVESTIMENTOS 2016 ou pola anulación destas, para cuxos efectos, deberán remitir a través de SUBTEL a documentación detallada nas bases do plan. Os investimentos incluídos no plan complementario terán que acadar como mínimo un importe de 5.000 € e o prazo de remisión da documentación necesaria para a elaboración do Plan Adicional rematará o día 31.03.2018, ás 14:00 horas. Unha vez coñecidas e comunicadas aos concellos respectivos as economías producidas, a Deputación aprobará un Plan Adicional integrado polas actuacións que os concellos decidan incluír, para cuxa execución se seguirá o procedemento previsto nas bases do plan. O prazo de xustificación das actuacións incluídas no Plan Adicional rematará o día 31.10.2018, ás 14:00 horas, no que os concellos deberán ter contratadas, executadas e xustificadas as actuacións adicionais.” A Coruña, 27 de outubro de 2017 O Presidente, O Secretario, Valentín González Formoso José Luis Almau Supervía
30/10/2017 | Administración LocalMunicipal
Mañón
Padrón subministro de auga, terceiro trimestre 2017

Por resolución da Alcaldía de data 23 de outubro de 2017, adoptouse o acordo de aprobar o padrón cobratorio da taxa polo subministro de auga correspondente ó terceiro trimestre do ano 2017. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido artigo; a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. O período de pago en vía voluntaria remata o 20 de decembro de 2017. Transcorrido este prazo iniciarase o período executivo e a débeda esixirase pola vía de constrinximento; polo Concello a débeda correspondente ó subministro da auga e pola Consellería competente en materia de facenda da Xunta de Galicia a débeda correspondente ó canon da auga. Mañón, 25 de outubro de 2017. O ALCALDE Alfonso Emilio Balseiro Gómez
30/10/2017 | Administración LocalMunicipal
Ribeira
Emprazamento dos interesados no recurso contencioso-administrativo (PO) 296/2017

O Xulgado do Contencioso Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 296/2017, correspondente ao recurso contencioso-administrativo interposto por AIXIÑA SERVICIOS DEPORTIVOS S. L., contra o acordo adoptado pola Xunta de Goberno Local na súa sesión do 04/05/2017 que desestima o recurso polo que se impugna o informe do responsable do contrato por non estar de acordo coa interpretación das horas efectivas efectuadas no mesmo. En consecuencia, esta Alcaldía acordou na data 25/10/2017, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 25 de outubro de 2017, O alcalde en funcións (Decreto de substitución do 24/10/2017) Manuel Emilio Pérez Outeiral
25/10/2017 | Administración LocalMunicipal
Miño
Aprobación inicial da modificación da Ordenanza fiscal 4, reguladora da taxa pola recollida de lixo; Ordenanza fiscal 17, reguladora do imposto sobre vehículos de tracción mecánica, e Ordenanza fiscal 23, reguladora da taxa por entrada de vehículos

O Pleno da Corporación municipal do Concello de Miño, na sesión celebrada o día 17 de outubro de 2017, acordou a aprobación inicial da modificación das seguintes ordenanzas fiscais: – Ordenanza fiscal 4, reguladora da taxa pola recollida de lixo. – Ordenanza fiscal 17, reguladora do imposto sobre vehículos de tracción mecánica. – Ordenanza fiscal 23, reguladora da taxa por entrada de vehículos a través de beirarrúas e por reservas da vía pública para aparcamento exclusivo, parada de vehículos e carga e descarga de mercancías de calquera clase. Que, de conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, se expoña ao público o expediente no taboleiro de anuncios do Concello durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia, dentro dos cales quenes teñan un interés directo ou resulten afectados polo mesmo nos términos previstos no artigo 18 do Real Decreto Lexislativo 2/2004, poderán examinar o expediente e presentar as reclamaciones que estimen oportunas. No caso de non presentarse reclamacións entenderase definitivamente adoptado o acordo, ata entón provisional, sen necedidade de acordo plenario, debendo facerse publicación íntegra do texto da modificación aprobada no Boletín Oficial da Provincia para a súa entrada en vigor. Miño, 20 de outubro de 2017. O concelleiro delegado da área de facenda e persoal Agustín Andrés Andrés
25/10/2017 | Administración LocalMunicipal
Laxe
Exposición pública padrón SAF agosto 2017

En data de 18 de outubro de 2017 ditouse a Resolución da Alcaldía número 673/2017, cuxo teor literal é a seguinte: <<“ Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 18/10/2017, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de agosto de 2017. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de agosto de 2017 que importa un total de mil seiscentos vintecinco euros e cincoenta e oito cents (1.625,58 euros), que comprende un total de 41 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, a 19 de outubro de 2017 O alcalde José Manuel Mouzo Castiñeira
25/10/2017 | Administración LocalMunicipal
A Coruña
Área de Emprego e Economía Social
Anuncio rectificativo (S-6/2017)

Anuncio rectificativo licitación S-6/2017 Por Resolución do Concelleiro Delegado da área de Emprego e Economía Social, de data 9 de outubro de 2017, rectifícase, ao amparo do previsto no art.109.2 da Lei 39/2015, do 1 de outubro, do Procedemento Administrativo Común das Administracións Públicas, o erro aritmético existente nas cláusulas 4ª e 19ª apartado A) do prego de cláusulas administrativas do procedemento aberto con diversos criterios de adxudicación para a contratación do arrendamento dun sistema integral de xestión de impresión con pago por copia para o Concello da Coruña. En consecuencia, iníciase un novo prazo de presentación de ofertas, polo que se modifica o anuncio publicado nese BOP. de data 14 de agosto pasado, núm.153, exclusivamente no seu punto 8 que queda redactado do seguinte modo: 8. Presentación de proposicións: a) Prazo: ata o día 22 de novembro de 2017. A Coruña, 17 de outubro de 2017. Ruben Alexander Lidiana Ombuena Zdravkova Tte. alcalde delegado da área de Emprego e Economía Social (Decreto de delegación do 18.04.2017)
25/10/2017 | Administración LocalMunicipal
Miño
Aprobación inicial da Ordenanza fiscal 1, reguladora do imposto sobre bens inmobles

O Pleno da Corporación municipal do Concello de Miño, na sesión celebrada o día 17 de outubro de 2017, acordou a aprobación inicial da seguinte ordenanza fiscal: – Ordenanza fiscal 1, reguladora do imposto sobre bens inmobles. Que, de conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, se expoña ao público o expediente no taboleiro de anuncios do Concello durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia, dentro dos cales quenes teñan un interés directo ou resulten afectados polo mesmo nos términos previstos no artigo 18 do Real Decreto Lexislativo 2/2004, poderán examinar o expediente e presentar as reclamaciones que estimen oportunas. No caso de non presentarse reclamacións entenderase definitivamente adoptado o acordo, ata entón provisional, sen necedidade de acordo plenario, debendo facerse publicación íntegra do texto da modificación aprobada no Boletín Oficial da Provincia para a súa entrada en vigor. Miño, 20 de outubro de 2017 O concelleiro delegado da área de facenda e persoal Agustín Andrés Andrés
25/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59474. Axencia Galega de Infraestruturas. Concellos de Santiago de Compostela e Boqueixón

A Axencia Galega de Infraestruturas (A. X. I.), da Consellería de Infraestruturas e Vivenda da Xunta de Galicia, solicita de Augas de Galicia a autorización de obras nos t. m. de Santiago de Compostela e Boqueixón, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59474 Solicita autorización para o “Proxecto construtivo: itinerario peonil e ciclista na AC-960. Treito: A Susana – Polígono Industrial (P. Q. 0+000 – 0+810) e Polígono Industrial – A Eirexe (P. Q. 1+170 – 2+250) CLAVE: AC/16/087.06”. Os traballos consistirán na creación dun itinerario peonil a carón da estrada AC-960, nos treitos que comunican os lugares de A Susana – Polígono Industrial de Sergude, nos concellos de Santiago de Compostela e Boqueixón. As actuacións recollen traballos de pavimentación, execución de muros, canalización de pluviais, canalización de telecomunicacións e sinalizacións. As obras sitúanse na zona de policía de dous regatos afluentes do río Sáramo, para os que se van a ampliar as obras de drenaxe transversal mediante tubaxes das mesmas características cas actuais (Ø600mm e Ø1.000mm). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Santiago de Compostela e Boqueixón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 11 de outubro de 2017 O xefe do servizo territorial Ángel Gómez Rey
25/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.58484. José Antonio Mosquera Méndez. Concello de Ordes.

ANUNCIO José Antonio Mosquera Méndez solicita de Augas de Galicia a autorización de obras no lugar de Esmorís, parroquia de Buscás (San Paio), t. m. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58484 As obras solicitadas consisten na construción dun galpón na parcela 97 do polígono 504 (ref. catastral 15060A504000970001BQ), no lugar de Esmorís, parroquia de Buscás, concello de Ordes. O almacén terá dimensións 8 x 16 m2, con altura de 4,8 m. As actuacións sitúanse a una distancia aproximada de 35 m ao río Cabrón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 11 de outubro de 2017 O xefe do servizo territorial (ASINADO DIXITALMENTE Á MARXE) Barbara Elena De Orte Aiguaviva
25/10/2017 | Administración LocalMunicipal
As Pontes de García Rodríguez
Secretaría
Anuncio de formalización do contrato da subministración “Mellora da eficiencia enerxética en edificios de titularidade municipal: CEIP A Fraga e CPI Monte Caxado” (FCA 2017)

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o Texto refundido da Lei de contratos do sector público, faise pública a formalización do seguinte contrato: Contrato: Mellora da eficiencia enerxética en edificios de titularidade municipal: CEIP A Fraga e CPI Monte Caxado (FCA 2017) Datos do perfil do contratante: http://www.contratosdegalicia. gal/resultado. jsp? N=169477 Procedemento de licitación: Aberto cun único criterio de adxudicación. Adxudicatario: Petrolam Infraestructuras, SL. Orzamento de adxudicación: 122 783, 69 €, IVE incluído. Data de adxudicación: Resolución 1198/2017, do día 18 de agosto Data de formalización do contrato: 23/08/2017. As Pontes de Virginia Lucia Pemartin Framiñan, 17 de outubro de 2017 O concelleiro delegado de Réxime Interno e Recursos Humanos José Alén Álvarez
25/10/2017 | Administración LocalMunicipal
A Coruña
Área de Emprego e Economía Social
Anuncio de licitación (As-96/2017)

Anuncio de licitación (As-96/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-96/2017.2. Obxecto do contrato: servizo de mantemento da rede de vixilancia da contaminación acústica do concello da Coruña. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 12.100 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o festivo, o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 19 de outubro de 2017. Luciano Manuel Abolafia Jari Tte. alcalde delegado da Área de Emprego e Economía Social (Decreto de delegación do 18.04.2017)
25/10/2017 | Administración LocalMunicipal
Oroso
Anuncio de licitación do contrato de servizos de axuda no fogar

ANUNCIO de licitación do contrato de servizo de axuda no fogar do Concello de Oroso (expdte_contra:2017/C004/000017) 1) Entidade adxudicadora. Datos xerais e datos para a obtención de información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: i) Dependencia: Intervención ii) Domicilio: Praza de Isaac Díaz Pardo, 1 iii) Localidade e código postal: Oroso, 15888 iv) Teléfono 981691478 v) Telefax 981691786 vi) Correo electrónico: ana. linares@oroso. es vii) Dirección de Internet do perfil do contratante.www.concellooroso.com viii) Data límite de obtención de documentación e información: ata 2 días naturais antes da finalización do prazo para presentación de proposicións. d) Número de expediente: 2017/C004/000017.2) Obxecto do contrato. a) Tipo: contrato de servizos. b) Descrición: servizo de axuda no fogra do Concello de Oroso. c) Lugar de execución/entrega: Concello de Oroso. d) Prazo de execución e prórroga: ver artigo 6 do prego de cláusulas administrativas particulares.3) Tramitación e procedemento. a) Tramitación: ordinaria. b) Procedemento: aberto, con pluralidade de criterios de adxudicación. c) Criterios de adxudicación.: ver artigo 12 do prego de claúsulas administrativas.4) Presuposto base de licitación: véxase artigo 7.2 do prego de claúsulas administrativas.5) Garantías esixidas. Definitiva: 5% do importe de adxudicación.6) Valor estimado: 726.482,16 €. 7) Requisitos específicos do contratista: véxanse cláusulas 3 e 4 do prego de cláusulas administrativas.8) Presentación de ofertas. a) Data límite de presentación: 15 días naturais, contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: presencial ou por correo. c) Lugar de presentación: i) Dependencia: Rexistro xeral do Concello. ii) Domicilio: Praza de Isaac Díaz Pardo, 1 iii) Localidade e código postal: Oroso, 15888. d) Prazo durante o cal o licitador estará obrigado a manter a súa oferta: 3 meses.9) Apertura de ofertas. a) Dirección: Praza de Isaac Díaz Pardo, 1 b) Localidade e código postal: Oroso, 15888 10) Gastos de publicidade: os gastos que xeren os anuncios cun máximo de 1.000 €. Oroso, 19 de outubro de 2017. O alcalde Manuel Mirás Franqueira
25/10/2017 | Administración LocalMunicipal
Monfero
Anuncio aprobación inicial do expediente de modificación de créditos 16/2017

O Pleno deste Concello, na súa sesión extraordinaria celebrada o día 20 de outubro de 2017, acordou a aprobación inicial do expediente de modificación de créditos n.º 16/2017 por transferencia de créditos entre aplicacións de gastos en distinto grupo de función. En cumprimento do que dispón o artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese a información pública polo prazo de quince días, que se comezarán a contar desde o día seguinte á publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións que estimaren oportunas. Se logo de que transcorra o prazo non se presentou ningunha alegación, o expediente considerarase aprobado definitivamente. Monfero, 20 de outubro de 2017 O Alcalde Andres Feal Varela
25/10/2017 | Administración LocalMunicipal
A Coruña
Área de Emprego e Economía Social
Anuncio de licitación (As-94/2017)

Anuncio de licitación (As-94/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-94/2017.2. Obxecto do contrato: servizo de mantemento de diversos servizos dixitais asociales á presenza na internet do Concello da Coruña. Duración: dous anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 4.235 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Boletín Oficial da Provincia. No caso de resultar sábado o festivo, o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: non ten gastos de inserción de anuncios. A Coruña, 18 de outubro de 2017. Aaron Jose Gueimonde Zubialde Tte. alcalde delegado da área de Emprego e Economía Social (Decreto de delegación do 18.04.2017)
25/10/2017 | Administración LocalMunicipal
A Pobra do Caramiñal
Trámite de información pública respecto dun procedemento de revisión de oficio de acordos plenarios

Aprobado o inicio do expediente de revisión de oficio dos nomeamentos como fillo adoptivo deste Concello do Ilmo. Señor D. Raul Domingo Denmark Isip e D. Gustavo Adolfo Grimalt Magraner, por Acordo do Pleno de data 25 de maio de 2017, de conformidade co artigo 83 da Lei 39/2015, do 1 de outubro, do procedemento administrativo común das Administracións Públicas, sométese a información pública polo prazo de 20 días, a contar desde o día seguinte ao de publicación do presente anuncio neste Boletín Oficial da Provincia de A Coruña. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. En A Pobra do Caramiñal, a 19 de outubro de 2017. ALCALDE, Asdo.: José Luis Piñeiro García